PREDSJEDNICA Kolinda Grabar-Kitarović poslala je zagrebačkom gradonačelniku Milanu Bandiću plišanog medvjedića, piše RTL.

Podsjetimo, Bandić je u petak hitno hospitaliziran u KBC-u Zagreb zbog plućne embolije.

Stanje mu je stabilizirano

Završio je na jedinici za intenzivnu skrb Klinike za plućne bolesti Jordanovac. Stanje mu je za sada stabilizirano i nije u životnoj opasnosti, no liječnici obavljaju dodatne pretrage.

Index je iz KBC-a Zagreb doznao da je Bandić nedavno bio na pregledu.

"Organizam mu je dosta potrošen pa nas ne čudi što je opet završio u bolnici", kazao je za Index izvor iz KBC-a. Bandić je i prije mjesec dana snimljen ispred Klinike za plućne bolesti Jordanovac.

Tekst se nastavlja ispod oglasa

Medvjedića mu je poslala i prošle godine

Ovo nije prvi put da Kolinda Bandiću šalje plišanog medvjedića.

Podsjetimo, zagrebački gradonačelnik završio je prošle godine na operaciji bruha nakon što se, prema vlastitim riječima, na Praznik rada ozlijedio podižući lonac s grahom.

Tada je na Facebooku objavio fotografiju sebe u bolničkom krevetu. Na njoj je nasmijano grlio plišanog medvjedića, a uz krevet mu je stajao HDZ-ovac Tomislav Madžar, Kolindin savjetnik koji mu je i ovaj put donio medvjedića.